Datum: 22. 12. 2020

Spoštovani,

objavljamo odgovor na vprašanje gospodarskega subjekta za javno naročilo št. VKS-219-20 Dobava nadomestnih delov in servisiranje tovornih vozil in delovnih strojev, ki je bilo posredovano naročniku preko Portala javnih naročil.

VPRAŠANJE:

Pozdravljeni, za sklop 11, postavka 2 , akumulator 10Ah D+. Lahko prosim za sliko kjer je razvidno, da gre pri tej bateriji dejansko za D+.

Hvala za pomoč in razumevanje.

Lep pozdrav!

ODGOVOR:

Postavka št. 2 se črta iz ponudbenega predračuna za Sklop št. 11: Akumulatorji. Naročnik na svoji spletni strani objavlja spremenjen ponudbeni predračun za sklop št. 11: Akumulatorji, v skladu z navedeno spremembo. Ponudniki morajo oddati ponudbo za sklop št. 11: Akumulatorji na spremenjenem ponudbenem predračunu z dne 22. 12. 2020.

VPRAŠANJE:

Spoštovani, vezano na spremembo razpisne dokumentacije prosimo za odgovor s kakšnim potrdilom izkazujemo, da je rezervni del enakovreden originalu in kaj vpišemo kot proizvajalca rezervnega dela.  
Hvala lepa in lep pozdrav !

ODGOVOR:

Vsi rezervni deli, ki so enakovredni originalu morajo imeti ustrezne certifikate, to je ISO TS 16949, oziroma potrdilo BER 1400/2002, ki zagotavljajo, da se le-ti vgrajujejo pri prvi vgradnji vozil in imajo status originalnih izdelkov.  Dokazila (certifikate) morajo ponudniki predložiti k ponudbi. To pomeni, da se ponujeni rezervni deli ujemajo s kakovostjo delov, kateri se uporabljajo za sestavljanje motornih vozil. Pod vpis proizvajalca rezervnih delov je vsekakor potrebno vpisati proizvajalca rezervnega dela kateri se ponudi v ponudbi.

Lepo pozdravljeni!

JAVNI HOLDING Ljubljana, d.o.o.

Sektor za javna naročila